Departementet for Uddannelse, Kultur, Idræt og Kirke

ikin@nanoq.gl.

**Høringssvar til forslag til Inatsisartutlov om filmvirksomhed**

Grønlands Erhverv takker indledningsvist for den fremsendte høring om forslag til Inatsisartutlov om filmvirksomhed.

Grønlands Erhverv finder det overordnet set positivt, at der tages initiativer til at styrke og fremme filmvirksomhed i Grønland, da der efter Grønlands Erhvervs overbevisning er et stort potentiale herfor. Der hersker fra vores side ikke tvivl om, at udbredelsen af filmvirksomhed i Grønland desuden vil have betydelige positive afledte effekter på andre brancher.

Vi vil imidlertid hertil knytte et par kommentarer til den foreslåede mulighed for refusion af udgifter til produktion af filmvirksomhed. Det er principielt vigtigt for Grønlands Erhverv, at alle erhverv får ligelig behandling. Selvom vi anerkender intentionen bag ordningen, at fremme filmvirksomhed i Grønland, er det for os svært at finde argumenterne for, at én branche på den måde skal have særvilkår frem for mange andre brancher, der også ville kunne profitere godt af en lignende ordning.

Med venlig hilsen